Ням-Осорын Учрал

Ням-Осорын Учрал (1987 оны 1-р сарын 2-нд Улаанбаатар хотод төрсөн) - Монгол Улсын Их Хурлын дарга. 2016, 2020, 2024 онуудад Монгол Улсын Их хурлын гишүүнээр гурван удаа сонгогдсон. 2025 оны 11-р сарын 15-нд МАН-ын 31-р Их хурлаар тус намын даргаар сонгогдсон. 

Н.Учрал нь 1987 оны 01 дүгээр сарын 02-нд төрсөн айлын том, түүний аав нь 2021 онд Ардын багш цол хүртсэн, доктор Намсрайн Ням-Осор "Их Засаг" олон улсын их сургууль үүсгэн байгуулагч, ээж нь багш мэргэжилтэй түүхийн ухааны доктор Ж.Цэцэгмаа.

 Боловсрол 

 2003 онд Их Засаг лицей сургууль, бүрэн дунд боловсрол эзэмшсэн,
 2007 онд Их засаг олон улсын их сургууль, эрх зүйч мэргэжлээр төгссөн.
 2010 онд Их Британийн Глоустершер их сургууль, Лимкоквин их сургуулийн Англи улсын Лондон хотын салбарт бизнесийн удирдлагын магистр хамгаалсан,
 2012 онд Монгол улсын Боловсролын их сургууль, түүхийн ухааны магистрын зэрэгтэй,
 2013 онд ОХУ-ын Шинжлэх ухааны академийн Сибирийн салбар, Түүхийн ухааны докторын зэрэг хамгаалсан.

 Ажилласан байдал 

 2007-2008 онд "Их засаг" олон улсын их сургуулийн ТУЗ-ийн дэд дарга
 2010-2016 онд Рояаль Академи, Рояаль олон улсын дээд сургуулийн үүсгэн байгуулагч, ерөнхий захирал.
 2012-2014 онд Нийслэлийн Монгол ардын намын хорооны улс төрийн хэлтсийн дарга,нийслэлийн БЗД-ийн Иргэдийн Хурлын төлөөлөгч.
 2015 онд Засгийн газрын Хэрэг эрхлэх газарт Монгол улсын Шадар сайд У.Хүрэлсүхийн ажлын алба, Шадар сайдын олон нийттэй харилцах бодлогын зөвлөх.
 2016 онд Улсын Их Хурал дахь Монгол Ардын намын /МАН/ бүлгийн зөвлөх.
 2010 оноос Монголын Франчайзингийн Ассоциацийн ерөнхийлөгч,
 2015 оноос МАН-ын дэргэдэх НАМЗХ-ны Дэд ерөнхийлөгч, 2019 оноос Ерөнхийлөгч,
 2015 оноос "Yes Mongolia" Монголын залуу багш нарын холбооны ерөнхийлөгч,
 2016 онд, 2020 онд Монгол Улсын Их Хурлын гишүүнээр Сонгино хайрхан дүүргийн 72 дугаар тойргоос хоёр удаа сонгогдсон.
 2020 оноос Монгол Улсын Их Хурлын гишүүн, УИХ-ын Инновац, цахим бодлогын Байнгын хорооны дарга.
 2022 оны 8-р сараас Цахим хөгжил, харилцаа холбооны сайд
 2023 оноос Нийслэлийн Сүхбаатар дүүргийн МАН-ын хорооны даргаар ажиллаж байв.
 2024 онд УИХ-ын гишүүнээр сонгогдоод Засгийн газрын ХЭГ-ын дарга, сайдаар ажиллаж байв. 
 2025 оны 11-р сарын 15-нд МАН-ын 31-р Их хурлаар тус намын даргаар сонгогдсон.
 Улмаар 2025 оны 11 сарын 20-нд Улсын Их Хурлын даргаар сонгогдов.

Англи, орос хэлтэй.

Н.Учрал 2020 оны 11-р сард хүнд өвчин тусаад амжилттай эмчлүүлсэн.  

 Гэр бүлийн байдал 
2008 онд Ч.Сэлэнгэтэй гэрлээд гурван хүүхэдтэй болсон. 

Түүний эмэгтэй дүү Н.Ундрал МҮОНТВ-ийн хөтлөгч.

 Шагнал 
2015 онд Боловсролын тэргүүний ажилтан цол тэмдэг хүртсэн.

Ангилал: 1985 онд төрсөн
Ангилал:УИХ-ын дарга
Ангилал:Монгол Ардын Намын дарга
Ангилал:Монголын засгийн газрын хэрэг эрхлэх газрын дарга
Ангилал:Монголын улс төрч
Ангилал:Монгол Улсын Их Хурлын гишүүн
Ангилал:Монголын шадар сайд